Minister Simmers besoek Nampo | Netwerk24
Minister Simmers besoek Nampo
Deur Ora Laubscher 10 September 2019 06:00
Tertius Simmers, Wes-Kaapse minister van menslike nedersettings, het ’n draai by die Nampo-feesterrein gemaak. Simmers het ook 3 September die amptelike oorhandiging van die sleutels van 11 nuwe huise aan die begunstigdes van ’n behuisingsprojek op die dorp waargeneem. Van links is Cindy Jacobs en Tirzah Atkins (Kam-toerismebeamptes), Paul Swart (Kam-burgemeester en Nampo-bestuurshoof), Tertius Simmers (minister van menslike nedersettings), Marjorie October (Kam-raadslid), Helen Coetzee (raadslid van Overstrand-distriksmunisipaliteit), Annemi Fourie (voorsitter van Bredasdorp-entrepreneurs), Derick Burger (Kam-raadslid en portefeulje-voorsitter) en Oscar January (Kam-bestuurder van toerisme en plaaslike ekonomiese ontwikkeling).Foto: Ora Laubscher
Op die vooraand van Nampo 2019 het Minister Tertius Simmers, Wes-Kaapse Minister van Menslike Nedersettings, besoek gebring aan die uitstallings by die feesterrein.
Minister Simmers, wat vroeër die dag (Dinsdagmiddag 3 September) die amptelike oorhandiging van die sleutels van 11 nuwe huise aan die begunstigdes van ’n behuisingsprojek op die dorp waargeneem het, het ook besoek afgelê by die uitstalling wat deur KAM se Plaaslike Ekonomiese Ontwikkeling en Toersime Bevorderings Departement geborg en gefasiliteer is.